РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 6-ЕП / 24.04.2019г.

ИЗБОРИ ЗА ЧЛЕНОВЕ НА ЕВРОПЕЙСКИ ПАРЛАМЕНТ 2019

На 24 АПРИЛ 2019 г. от 17:00 часа се проведе заседание на Районната избирателна комисия Благоевград, при следния Д н е в е н р е д:

1. Проекти на решения

- Провеждане на жребий за реда за представяне на кандидатите на партиите, коалициите и инициативните комитети в диспутите по регионалните радио- и телевизионни центрове на БНР и БНТ в изборите за членове на Европейския парламент от Република България на 26 май 2019 г

- Разни.

ПРИСЪСТВАТ:

Йордан Симонски, Исмет Узунов, Вилислав Балев, Весела Цомпова-Стоянова, Мариана Ненкова-Атанасова, Тина Кълбова, Валя Домозетска, Светослава Терзиянова-Михайлова, Димитър Колев, Антоанета Богданова, Владимир Вачев, Елена Димитрова, Рангел Бараков, Мустафа Сирачки.

ОТСЪСТВАТ: Мартин Бусаров, Стоян Христов, Илия Милев, Бойка Юсева, Мария Стойнева

Заседанието бе открито в 17:00 ч. и председателствано от Йордан Симонски – зам. председател на комисията.

Йордан Симонски:

Скъпи колеги, откривам заседанието на Районната избирателна комисия – Благоевград.

Тъй като ние попадаме в регион в който има Регионален телевизионен център и радио се налага да проведем жребий за реда за представяне на кандидатите на партиите, коалициите и инициативните комитети в диспутите по регионалните радио- и телевизионни центрове на БНР и БНТ в изборите за членове на Европейския парламент от Република България на 26 май 2019 г.

Днес присъстват и представители на Регионалните центрове в Благоевград на БНТ и БНР, както и представители на политически партии и коалиции, регистрирани за участие в изборите за членове на Европейския парламент от Република България на 26 май 2019 г.

Уважаеми колеги, представители на БНТ и БНР, на политически партии и коалиции, процедурата за провеждане на жребия е описана в Решение 172-Еп от 16.04.2019 г. На ЦИК:

1. Жребият се провежда от председателя на РИК, а при негово от заместник-председателя или от секретаря.

2. В една кутия се поставят еднакви по размер пликове, всеки от които съдържа име на присъстващ член на РИК, като името на провеждащия жребия не се включва. Кутията се обозначава с надпис „РИК”.

3. В друга кутия се поставят еднакви по размер пликове, всеки от които съдържа наименованието на партия или коалиция или името на независимия кандидат, регистрирани в ЦИК за участие в изборите за членове на Европейския парламент от Република България на 26 май 2019г.

Наименованията на партиите и коалициите се изписват както са заявени за изписване в бюлетината и посочени като информация на интернет страницата на ЦИК на адрес: <http://www.cik.bg/>.

Кутията се обозначава с надпис „ПАРТИИ, КОАЛИЦИИ И НЕЗАВИСИМИ КАНДИДАТИ“.

4. Водещият жребия изтегля плик от първата кутия и обявява името на член на РИК, който ще пристъпи към последователно теглене на пликове от втората кутия.

5. Определеният чрез жребия член на РИК изтегля от втората кутия с надпис „ПАРТИИ, КОАЛИЦИИ И НЕЗАВИСИМИ КАНДИДАТИ” последователно по един плик до изчерпването им. Поредността на изтеглените пликове определя и последователността на изявата на партията, коалицията или независимия кандидат в диспутите по регионалния радио- и/или телевизионен оператор.

В тази връзка предлагам да преминем към теглене на плик от кутията с присъстващите тук членове на РИК. Предлагам секретаря на РИК г-н Узунов да изтегли плик.

И. Узунов: Уважаеми колеги членът на РИК, който ще тегли жребия е Тина Кълбова, заповядайте.

Й. Симонски: да пристъпим към теглене на жребия.

Г-ца Кълбова теглеше последователно пликове от кутията с наименованието на партиите и коалициите, регистрирали в ЦИК кандидатски листи.

След приключване процедурата по жребия се изготви следния проект за следния проект за Решение:

**РЕШЕНИЕ
№ 16-ЕП
Благоевград, 24.04.2019**

ОТНОСНО: провеждане на жребий за определяне на реда за представяне на партиите и коалициите от партии и независими кандидати в диспутите по БНТ 2 Благоевград и Радио Благоевград в Изборите за членове на Европейския парламент на 26 май 2019г

На основание чл. 72, ал. 1, т. 1,  във връзка с  чл. 196, ал. 3 от Изборния кодекс Решение № 172-ЕП/16.04.2019г на ЦИК,  и на основание протокола от проведения жребий на 24.04.2019г. с начало 17,00 часа в Конферентна зала, намираща се в сградата на Областна администрация - Благоевград, ул. „Георги Измирлиев" № 9, при спазване на законоустановения кворум , Районна избирателна комисия- Благоевград

**РЕШИ**:

 Обявява следната поредност за представяне на кандидатите на партиите, коалициите и независими кандидати в диспутите по  БНТ 2 Благоевград и Радио Благоевград в изборите за членове на Европейския парламент от Република България на 26 май 2019 г. :

Десислава Петрова Иванчева – независим кандидат

КП „ ДЕМОКРАТИЧНА БЪЛГАРИЯ–ОБЕДИНЕНИЕ“

Венислава Пламенова Атанасова - независим кандидат

ПП „ ДВИЖЕНИЕ ПРЕЗАРЕДИ БЪЛГАРИЯ“

КП „ ПАТРИОТИ ЗА ВАЛЕРИ СИМЕОНОВ“

Ваня Руменова Григорова - независим кандидат

КП „ ДВИЖЕНИЕ ЗАЕДНО“

Христо Симеонов Симеонов - независим кандидат

ПП „ ДЕМОКРАТИ ЗА ОТГОВОРНОСТ, СВОБОДА И ТОЛЕРАНТНОСТ (ПП ДОСТ)“

ПП „ ПАРТИЯ НА ЗЕЛЕНИТЕ“

ПП „ ГЛАС НАРОДЕН“

ПП „ ВЪЗРАЖДАНЕ“

КП „ ПЪТ НА МЛАДИТЕ“ (НДСВ И ПП НОВОТО ВРЕМЕ)

ПП „ ВОЛТ“

ПП „ГЕРБ“

ПП „ ВМРО – БЪЛГАРСКО НАЦИОНАЛНО ДВИЖЕНИЕ"

ПП „ ДВИЖЕНИЕ ЗА ПРАВА И СВОБОДИ“

КП „ ВОЛЯ – БЪЛГАРСКИТЕ РОДОЛЮБЦИ“

Николай Нанков Ненчев - независим кандидат

КП „ БСП ЗА БЪЛГАРИЯ“

КП „ ВЪЗХОД“

КП „КОАЛИЦИЯ ЗА БЪЛГАРИЯ

ПП „БЪЛГАРСКО НАЦИОНАЛНО ОБЕДИНЕНИЕ“

ПП „ ДВИЖЕНИЕ 21“

Минчо Христов Куминев - независим кандидат

ПП „ПРЯКА ДЕМОКРАЦИЯ“

ПП „ АТАКА“

Решението е прието единодушно в 17:30 часа.

Й. Симонски: Колеги, ако нямате други въпроси, предлагам следващо заседание на РИК 01 на 25.04.2019 от 18,00 часа.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: Секретар:

 Йордан Симонски Исмет Узунов